1884 — 85, da Landet omkring Angmagsalik første Gang blev 

 undersøgt, og han overvintrede her sammen med Hohii. Senere 

 deltog han i Ryders Ekspedition, bestyrede i 1893 en lille Han- 

 delsstation paa Østgrønlands sydligste Del, og har som nævnt 

 fra 1895 boet i Angmagsalik. I alle de forløbne Aar har Petersen 

 stadig gjort ornithologiske Iagttagelser og formaaet Grønlænderne 

 til at bringe sjældnere Fugle, som de traf paa, saa det er i 

 Aarenes Løb en anselig Skindsamling, der er hjemsendt fra ham. 

 Der er vel gjort ornithologiske Studier i Egne, der ligge paa 

 nordligere Breddegrader, men der findes næppe nogen saa øde 

 og ugæstfri Polaregn, fra hvilken der foreligger saa mange Aars 

 regelmæssige Iagttagelser som fra Angmagsalik, og Petersens 

 Virksomhed her har givet os de bedste Oplysninger, vi foreløbig 

 have om Fuglelivet paa hele den sydlige Halvdel af Østgrøn- 

 lands Kyst. Petersens Kendskab til Landets Fugle er uom- 

 tvisteligt, og de Meddelelser, han giver, altid prægede af den 

 yderste JOmhu og Samvittighedsfuldhed. Enhver, der beskæftiger 

 sig med Fuglelivet i Grønland og omliggende Egne, vil have 

 Grund til at skatte Petersens Arbejde, og for danske Ornitho- 

 loger kan der vel være Anledning til at sende en Tanke til 

 deres yderste arktiske Forpost. 



Tidligere ere offentliggjorte følgende Meddelelser fra Ang- 

 magsalik efter Petersens Dagbøger: 



O. Helms: Ornithologiske Iagttagelser fra Angmagsalik af J. 

 Petersen i »Vidensk. Medd. naturh. Foren.«, Kjøbenhavn 1899. 



O. Helms: Ornithologiske Meddelelser fra Grønland. Ibid. 

 1899; heri nogle Iagttagelser fra Angmagsalik af Johan Petersen. 



O. Helms: Forts, ornith. Medd. (1903) fra Grønland. Ibid. 1904. 

 Heri findes Beskrivelse af de klimatiske og geografiske Forhold 

 ved Angmagsalik, samt en Omtale af alt, hvad der til den Tid 

 vidstes om Fuglene ved Angmagsalik, og tillige paa den øvrige 

 Del af Østkysten. Til denne Afhandling er jævnlig henvist i 

 det følgende, under Betegnelsen »Forts, ornith. Medd.« 



I efterstaaende er væsentlig taget med Petersens Beretninger 

 fra de sidste 6 Aar, hvoraf hidtil kun en ganske enkelt Ting er 

 offentliggjort. Enkelte Iagttagelser fra tidligere Aar, navnlig 

 Trækfuglenes Ankomsttider, ere tagne med, ligesom der ogsaa 

 kortelig er nævnet alle Arter, som Petersen tidligere har truffet 

 ved Angmagsalik, selv om de ikke ere sete i de sidste 6 Aar. 

 Den rige Tilvækst af Arter, de sidste Aar have bragt fra Ang- 



